Oʻzbekiston Respublikasi Fuqaro muhofazasi instituti huzurida Aholi va hududlarni tabiiy hamda texnogen xususiyatli faqulodda vaziyatlardan muhofaza qilish, shuningdek fuqaro muhofazasi sohasidagi ilmiy ishlarni rivojlantirish boʻyicha idoralararo kengashni tashkil etish toʻgʻrisida
(resolution, 2026-04-17)

Oʻzbekiston Respublikasi Prezidentining “Aholi va hududlarni favqulodda vaziyatlardan muhofaza qilish sohasida mutaxassislar tayyorlash tizimini yanada takomillashtirish chora-tadbirlari toʻgʻrisida” 2017-yil 2-iyundagi PQ-3030-son qarorida belgilangan vazifalar ijrosini taʼminlash, aholi va hududlarni tabiiy hamda texnogen xususiyatli favqulodda vaziyatlardan muhofaza qilish, shuningdek fuqaro muhofazasi sohasidagi ilmiy ishlarni rivojlantirishga koʻmaklashish maqsadida Vazirlar Mahkamasi qaror qiladi: 1. Oʻzbekiston Respublikasi Favqulodda vaziyatlar vazirligi, Innovatsion rivojlanish vazirligi, Fanlar akademiyasi, Fan va texnologiyalar agentligining Oʻzbekiston Respublikasi Fuqaro muhofazasi instituti huzurida Aholi va hududlarni tabiiy hamda texnogen xususiyatli favqulodda vaziyatlardan muhofaza qilish, shuningdek fuqaro muhofazasi sohasidagi ilmiy ishlarni rivojlantirish boʻyicha idoralararo kengashni (keyingi oʻrinlarda Idoralararo kengash deb ataladi) tashkil etish toʻgʻrisidagi taklifiga rozilik berilsin. 2. Quyidagilar Idoralararo kengashning asosiy vazifalari etib belgilansin: Oʻzbekiston Respublikasi favqulodda vaziyatlarda ularning oldini olish va harakat qilish davlat tizimiga kiruvchi vazirliklar va idoralarga aholi va hududlarni tabiiy hamda texnogen xususiyatli favqulodda vaziyatlardan muhofaza qilish, shuningdek fuqaro muhofazasi sohasida ilmiy ishlarni tashkil etish va amalga oshirishda koʻmaklashish; favqulodda vaziyatlarning oldini olish va ularni bartaraf etish hamda fuqaro muhofazasi tizimlari faoliyati samaradorligini oshirishga doir ilmiy-texnik dasturlar ishlab chiqilishini tashkil etish va ularning bajarilishini muvofiqlashtirish; aholi va hududlarni tabiiy hamda texnogen xususiyatli favqulodda vaziyatlardan muhofaza qilish, shuningdek fuqaro muhofazasi sohasida ilmiy-tadqiqot va tajriba-konstruktorlik ishlari natijalarini amaliyotga tatbiq etilishini taʼminlash. 3. Quyidagilar: Oʻzbekiston Respublikasi Fuqaro muhofazasi instituti huzuridagi Aholi va hududlarni tabiiy hamda texnogen xususiyatli favqulodda vaziyatlardan muhofaza qilish, shuningdek fuqaro muhofazasi sohasidagi ilmiy ishlarni rivojlantirish boʻyicha idoralararo kengash tarkibi 1-ilovaga muvofiq; Oʻzbekiston Respublikasi Fuqaro muhofazasi instituti huzuridagi Aholi va hududlarni tabiiy hamda texnogen xususiyatli favqulodda vaziyatlardan muhofaza qilish, shuningdek fuqaro muhofazasi sohasidagi ilmiy ishlarni rivojlantirish boʻyicha idoralararo kengash toʻgʻrisidagi nizom 2-ilovaga muvofiq tasdiqlansin. 4. Belgilansinki, Idoralararo kengash jamoatchilik asosida faoliyat yuritadi. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ boshqaruvi raisi A.J. Ramatov va Oʻzbekiston Respublikasi Favqulodda vaziyatlar vaziri R.M. Djurayev zimmasiga yuklansin. 1.‎K.M. Aripov ‎—‎Oʻzbekiston Respublikasi favqulodda vaziyatlar vazirining birinchi oʻrinbosari, Idoralararo kengash raisi‎2.‎Z.T. Turayev ‎—‎‎Oʻzbekiston Respublikasi Fuqaro muhofazasi instituti boshligʻi, Idoralararo kengash raisining oʻrinbosari‎3.‎lavozim boʻyicha‎—‎Oʻzbekiston Respublikasi Innovatsion rivojlanish vazirligi Fan, taʼlim va ishlab chiqarish integratsiyasi boshqarmasi boshligʻi‎4.‎B.A. Mavlyankariyev—‎Oʻzbekiston Respublikasi Ichki ishlar vazirligi Yongʻin xavfsizligi instituti professori ‎5.‎Lavozimiga koʻra ‎—‎Oʻzbekiston Respublikasi Mudofaa vazirligi Oʻzbekiston Respublikasi Harbiy xavfsizlik va mudofaa universitetining Oliy taʼlimdan keyingi taʼlim boʻlimi boshligʻi‎6.‎D.A. Zaredinov ‎—‎Oʻzbekiston Respublikasi Sogʻliqni saqlash vazirligi bosh radiologi‎7.‎D.A. Alimov ‎—‎Oʻzbekiston Respublikasi Sogʻliqni saqlash vazirligi Respublika shoshilinch tibbiy yordam ilmiy markazi bosh direktorining oʻrinbosari ‎8.‎Sh.X. Usanov ‎—‎Oʻzbekiston Respublikasi Oliy va oʻrta maxsus taʼlim vazirligi Axborot-metodik taʼminlash xizmati boshligʻining oʻrinbosari‎9.‎T. Tursunov ‎—‎Oʻzbekiston Respublikasi Oliy va oʻrta maxsus taʼlim vazirligi Toshkent kimyo-texnologiya instituti professori‎10.‎A.N. Nigmatov‎—‎Oʻzbekiston Respublikasi Oliy va oʻrta maxsus taʼlim vazirligi Oʻrta-maxsus kasb-hunar taʼlimi tizimi kadrlarining malakasini oshirish va ularni qayta tayyorlash instituti kafedra mudiri‎11.‎M.X. Esanov ‎—‎Oʻzbekiston Respublikasi Xalq taʼlimi vazirligi Respublika taʼlim markazi direktori‎12.‎Z.K. Kurbanov ‎—‎“Oʻzbektelekom” aksiyadorlik kompaniyasi Telekommunikatsiya tarmoqlarini ekspluatatsiya qilish boshqarmasi boshligʻi‎13.‎Sh.A. Xakimov ‎—‎Oʻzbekiston Respublikasi Davlat arxitektura va qurilish qoʻmitasi “Toshuyjoy LITI” aksiyadorlik jamiyatining zilzilaga bardosh qurilish boʻlimi boshligʻi‎14.‎J.M. Isayev ‎—‎Oʻzbekiston Respublikasi Davlat veterinariya qoʻmitasi Veterinariya ilmiy-tadqiqot instituti ilmiy kotibi‎15‎F.Sh. Shoazizov ‎—‎Toshkent irrigatsiya va qishloq xoʻjaligini mexanizatsiyalash muhandislari instituti huzuridagi Irrigatsiya va suv muammolari ilmiy-tadqiqot institutining Daryo, kanal va inshootlar gidravlikasi laboratoriyasi mudiri‎16.‎Gʻ.A. Bimurzayev ‎—‎Oʻzbekiston Respublikasi Davlat geologiya va mineral resurslar qoʻmitasi Xavfli geologik jarayonlarni kuzatish davlat xizmati boshligʻi‎17.‎A.A. Turgʻunov ‎—‎Oʻzbekiston Respublikasi Ekologiya va atrof-muhitni muhofaza qilish davlat qoʻmitasi huzuridagi Ekologiya va atrof-muhitni muhofaza qilish ilmiy-tadqiqot instituti direktori ‎18.‎A.I. Toʻychiyev ‎—‎Oʻzbekiston Fanlar akademiyasi Seysmologiya instituti Ilmiy ishlar boʻyicha direktor oʻrinbosari‎19.‎X.S. Sagdiyev ‎—‎Oʻzbekiston Fanlar akademiyasi Mexanika va inshootlar seysmik mustahkamligi instituti Ilmiy ishlar boʻyicha direktor oʻrinbosari‎20.‎K.D. Salyamova ‎—‎Oʻzbekiston Fanlar akademiyasi Mexanika va inshootlar seysmik mustahkamligi instituti yetakchi ilmiy xodimi‎21.‎M.U. Karimov ‎—‎“Toshkent kimyo-texnologiya ilmiy tadqiqot instituti” davlat korxonasi ilmiy ishlar boʻyicha direktor oʻrinbosari‎22.‎B.V. Krivoruchko ‎—‎“Oʻzbekiston temir yoʻllari” aksiyadorlik jamiyati Temir yoʻl muhandislari instituti “Hayot xavfsizligi asoslari” kafedrasi katta oʻqituvchisi‎23.‎V.D. Minchenko ‎—‎“GIDROINGEO instituti” davlat korxonasi laboratoriya mudiri‎24.‎B.M. Xolmatjanov‎—‎Oʻzbekiston Respublikasi Gidrometeorologiya xizmati markazining Gidrometeorologiya ilmiy-tadqiqot instituti direktori25.‎S.R. Kamilov ‎—‎Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi “Davlat kadastrlari, geodeziya va kartografiya milliy markazi” davlat unitar korxonasi bosh mutaxassisi‎26.‎O.T. Axmedov ‎—‎“Oʻzbekenergo” aksiyadorlik jamiyati “Ilmiy texnika markazi” masʼuliyati cheklangan jamiyati doktoranti‎27.‎B.F. Xikmatov ‎—‎Oʻzbekiston Respublikasi Favqulodda vaziyatlar vazirligi Aholi va hududlarni muhofaza qilish sohasida fan va texnologiyalarni rivojlantirish boʻlimi boshligʻi, Idoralararo kengash kotibi ‎ 1. Ushbu Nizom Oʻzbekiston Respublikasi Fuqaro muhofazasi instituti huzuridagi Aholi va hududlarni tabiiy hamda texnogen xususiyatli favqulodda vaziyatlardan muhofaza qilish, shuningdek fuqaro muhofazasi sohasidagi ilmiy ishlarni rivojlantirish boʻyicha idoralararo kengashning (keyingi oʻrinlarda Idoralararo kengash deb ataladi)asosiy vazifalari, funksiyalari, huquq va majburiyatlarini hamda faoliyatini tashkil etish tartibini belgilaydi. 2. Idoralararo kengash Oʻzbekiston Respublikasi favqulodda vaziyatlarda ularning oldini olish va harakat qilish davlat tizimiga (keyingi oʻrinlarda FVDT deb ataladi) kiruvchi vazirliklar va idoralar tomonidan aholi va hududlarni tabiiy hamda texnogen xususiyatli favqulodda vaziyatlardan muhofaza qilish, shuningdek fuqaro muhofazasi sohasida ilmiy-tadqiqot va tajriba-konstruktorlik ishlarini (keyingi oʻrinlarda ilmiy ishlar deb ataladi) tashkil etish va amalga oshirishni muvofiqlashtiruvchi kollegial organ hisoblanadi. Idoralararo kengash jamoatchilik asosida faoliyat yuritadi. 3. Idoralararo kengash oʻz faoliyatida Oʻzbekiston Respublikasi Konstitutsiyasiga va qonunlariga, Oʻzbekiston Respublikasi Oliy Majlisi palatalari qarorlariga, Oʻzbekiston Respublikasi Prezidentining farmonlari, qarorlari va farmoyishlariga, Oʻzbekiston Respublikasi Vazirlar Mahkamasining qarorlari va farmoyishlariga, ushbu Nizomga va boshqa qonun hujjatlariga amal qiladi. 4. Idoralararo kengash oʻz faoliyatini davlat organlari va muassasalari, nodavlat notijorat tashkilotlar hamda fuqarolik jamiyatining boshqa institutlari bilan oʻzaro hamkorlikda amalga oshiradi. 5. Idoralararo kengashning oʻz vakolatlari doirasida qabul qilgan qarorlari tavsiyaviy xususiyatga ega boʻladi. 6. Quyidagilar Idoralararo kengashning asosiy vazifalari hisoblanadi: FVDTga kiruvchi vazirliklar va idoralarga aholi va hududlarni tabiiy hamda texnogen xususiyatli favqulodda vaziyatlardan muhofaza qilish, shuningdek fuqaro muhofazasi sohasida ilmiy ishlarni tashkil etish va amalga oshirishda koʻmaklashish; favqulodda vaziyatlarning oldini olish va ularni bartaraf etish hamda fuqaro muhofazasi tizimlari faoliyati samaradorligini oshirishga doir ilmiy-texnik dasturlar ishlab chiqilishini tashkil etish va ularning bajarilishini muvofiqlashtirish; aholi va hududlarni tabiiy hamda texnogen xususiyatli favqulodda vaziyatlardan muhofaza qilish, shuningdek fuqaro muhofazasi sohasida ilmiy-tadqiqot va tajriba-konstruktorlik ishlari natijalarini amaliyotga tatbiq etilishini taʼminlash. 7. Idoralararo kengash oʻziga yuklangan vazifalarni bajarish uchun quyidagi funksiyalarni amalga oshiradi: a) FVDTga kiruvchi vazirliklar va idoralarga aholi va hududlarni tabiiy hamda texnogen xususiyatli favqulodda vaziyatlardan muhofaza qilish, shuningdek fuqaro muhofazasi sohasida ilmiy ishlarni tashkil etish va amalga oshirishda koʻmaklashish sohasida: aholi va hududlarni tabiiy hamda texnogen xususiyatli favqulodda vaziyatlardan muhofaza qilish, shuningdek fuqaro muhofazasi sohasidagi mavjud muammoli masalalarni aniqlash, oʻrganish, tahlil qilish va ularni bartaraf etish boʻyicha maqsadli dasturlarni ishlab chiqishda koʻmaklashish; ilmiy ishlarning ustuvor yoʻnalishlarini va vazifalarini belgilash hamda FVDTga kiruvchi vazirliklar va idoralarga tegishli tavsiyalar berish; ilmiy ishlar mavzularini koʻrib chiqish, tasdiqlash uchun tavsiya etish hamda ularning grant tanlovlarida ishtiroki boʻyicha Oʻzbekiston Respublikasi Innovatsion rivojlanish vazirligiga takliflar kiritish; ilmiy ishlarni rivojlantirish boʻyicha anjumanlar, seminarlar, koʻrgazmalar va boshqa ilmiy-amaliy tadbirlarni tashkil etish va oʻtkazish; Oʻzbekiston Respublikasi Favqulodda vaziyatlar vazirligi buyurtmasiga binoan ilmiy-amaliy tadqiqot va eksperimental ishlanmalarni Oʻzbekiston Respublikasi Davlat budjeti mablagʻlari hisobidan amalga oshirish uchun Oʻzbekiston Respublikasi Innovatsion rivojlanish vazirligiga tavsiya etish; ilmiy ishlar, ularning natijadorligi hamda xorijiy davlatlarning ilgʻor tajribasi boʻyicha maxsus maʼlumotlar bazasini yaratish, yangilab borish hamda ilmiy ishlar toʻplamlari nashr etilishini tashkil qilish; ilmiy ishlarni rivojlantirish boʻyicha normativ-huquqiy hujjatlar loyihalarini ishlab chiqish hamda takomillashtirishni tashkil etish va amalga oshirish; b) favqulodda vaziyatlarning oldini olish va ularni bartaraf etish hamda fuqaro muhofazasi tizimlari faoliyatining samaradorligini oshirishga doir ilmiy-texnik dasturlar ishlab chiqilishini tashkil etish va ularning bajarilishini muvofiqlashtirish sohasida: maqsadli ilmiy-texnik dasturlarni ishlab chiqish, tasdiqlash va ularning amalga oshirilishini tashkil etish; ilmiy ishlarning loyihalarini koʻrib chiqish va ekspert xulosalari berish; olib borilayotgan ilmiy ishlarning bajarilishini doimiy ravishda nazorat va tahlil qilib borish; ilmiy ishlarni amalga oshirishda FVDTga kiruvchi vazirliklar va idoralarning oʻzaro hamkorligini taʼminlashga doir ilmiy-texnik, uslubiy, tashkiliy va boshqa tadbirlarni amalga oshirish; v) aholi va hududlarni tabiiy hamda texnogen xususiyatli favqulodda vaziyatlardan muhofaza qilish, shuningdek fuqaro muhofazasi sohasida ilmiy-tadqiqot va tajriba-konstruktorlik ishlari natijalarini amaliyotga tatbiq etilishini taʼminlash sohasida: aholi va hududlarni tabiiy hamda texnogen xususiyatli favqulodda vaziyatlardan muhofaza qilish, shuningdek fuqaro muhofazasi sohasida ilmiy- tadqiqot va eksperimental ishlanmalar natijalarini amaliyotga tatbiq etish boʻyicha tavsiyalar ishlab chiqib, tegishli davlat va xoʻjalik boshqaruvi organlariga taqdim etish; favqulodda vaziyatlarning oldini olish va bartaraf etish sohasidagi dolzarb ilmiy-tadqiqot ishlari natijalarini amaliyotga tatbiq etish yuzasidan Oʻzbekiston Respublikasi Fuqaro muhofazasi boshligʻiga takliflar kiritish; ilmiy-tadqiqot ishlari natijalarining amaliyotga tatbiq etilishi monitoringini yuritish. 8. Idoralararo kengash quyidagi huquqlarga ega: oʻz vakolatiga kiradigan masalalar boʻyicha vazirliklar, idoralar va boshqa tashkilotlardan belgilangan tartibda maʼlumotlarni soʻrash va olish; FVDTga kiruvchi barcha vazirliklar va idoralar tasarrufidagi ilmiy-tadqiqot institutlari va markazlari tomonidan aholi va hududlarni favqulodda vaziyatlardan muhofaza qilish, shuningdek fuqaro muhofazasi masalalari boʻyicha olib borilayotgan ilmiy-tadqiqot va tajriba-konstruktorlik ishlari holati bilan tanishish hamda ularga baho berish; ilmiy ishlarning samaradorligini oshirishga doir tavsiyalar ishlab chiqish; istiqbolsiz va dolzarb emas deb baholangan ilmiy-tadqiqot va tajriba-konstruktorlik ishlarini toʻxtatish boʻyicha Oʻzbekiston Respublikasi Innovatsion rivojlanish vazirligiga taklif kiritish; ilmiy ishlarning holatini oʻrganish uchun ishchi komissiyalar va (yoki) ekspert guruhlar tashkil etish, shuningdek, ushbu komissiya va guruhlar faoliyatiga tegishli mutaxassislarni jalb qilish; ilmiy ishlarni rivojlantirishda faol ishtirok etgan shaxslarni ragʻbatlantirish tashabbusi bilan chiqish. Kengash qonun hujjatlariga muvofiq boshqa huquqlarga ham ega boʻlishi mumkin. 9. Kengash oʻziga yuklangan vazifalar va funksiyalarning samarali bajarilishi uchun javob beradi. 10. Idoralararo kengashning rais, rais oʻrinbosari va aʼzolaridan iborat tarkibi Oʻzbekiston Respublikasi Vazirlar Mahkamasi tomonidan tasdiqlanadi. 11. Idoralararo kengash FVDTga kiruvchi vazirliklar va idoralar hamda boshqa manfaatdor tashkilotlarning yetakchi olimlari va mutaxassislaridan iborat boʻladi. 12. Idoralararo kengash ekspertiza tadbirlarini oʻtkazish maqsadida taqdim etilgan ilmiy-tadqiqot natijalarini koʻrib chiqish uchun boshqa vazirliklar va idoralar mutaxassislarini jalb etishi mumkin. 13. Idoralararo kengash oʻz faoliyatini doimiy asosda amalga oshiradi va majlislarini zaruratga koʻra, ammo har yilda kamida bir marta oʻtkazadi. 14. Idoralararo kengash raisi: Idoralararo kengash faoliyatiga umumiy rahbarlik qiladi; rais oʻrinbosarlari va aʼzolari oʻrtasida vazifalarni taqsimlaydi; Idoralararo kengash majlislarini chaqiradi va ularga raislik qiladi; Idoralararo kengash majlislari kun tartibini tasdiqlaydi; Idoralararo kengashning ish rejalarini tasdiqlaydi. Idoralararo kengashning samarali ishlashini taʼminlash boʻyicha boshqa vazifalarni amalga oshiradi. 15. Idoralararo kengash ishchi organi funksiyasini Oʻzbekiston Respublikasi Favqulodda vaziyatlar vazirligining Aholi va hududlarni muhofaza qilish sohasida fan va texnologiyalarni rivojlantirish boʻlimi (keyingi oʻrinlarda Ishchi organ deb ataladi) bajaradi. 16. Ishchi organ: Idoralararo kengashning ish rejalarini ishlab chiqadi, ularning ijrosi yuzasidan nazoratni amalga oshiradi; tasdiqlangan ish rejasiga muvofiq Kengashning faoliyatini tashkil etadi; Idoralararo kengash majlislari kun tartibiga kiritiladigan masalalar boʻyicha materiallarning tayyorlanishini tashkil qiladi; Idoralararo kengashning vakolati doirasiga kiruvchi masalalar yuzasidan qarorlar va boshqa hujjatlar loyihalarini tayyorlaydi; Idoralararo kengash qarorlarining ijrosi yuzasidan nazorat va monitoringni tashkil qiladi, natijalari boʻyicha Kengash raisiga axborot berib boradi hamda tahliliy va boshqa materiallarni navbatdagi majlisda koʻrib chiqish uchun tayyorlaydi; ommaviy axborot vositalari bilan oʻzaro hamkorlik qiladi. Ishchi organ qonun hujjatlariga muvofiq boshqa funksiyalarni ham amalga oshirishi mumkin. 17. Oʻzbekiston Respublikasi Favqulodda vaziyatlar vazirligining Aholi va hududlarni muhofaza qilish sohasida fan va texnologiyalarni rivojlantirish boʻlimi boshligʻi Idoralararo kengash kotibi hisoblanadi. 18. Idoralararo kengash kotibi: Idoralararo kengash majlislari oʻtkazilishini tashkil etadi; barcha zarur hujjatlarning navbatdagi majlisga toʻplanishi, umumlashtirilishi va Idoralararo kengash raisiga taqdim etilishini taʼminlaydi; Idoralararo kengash raisi bilan majlisning oʻtkazilish muddati va joyini hamda taklif etiladigan shaxslar roʻyxatini kelishadi; Idoralararo kengash aʼzolariga va taklif etilgan shaxslarga majlisning oʻtkaziladigan sanasi, vaqti va joyi toʻgʻrisida xabar beradi; Idoralararo kengash bayonnomalarini rasmiylashtiradi va tasdiqlangan bayonnomalarni uning aʼzolariga, manfaatdor vazirliklar va idoralarga yuboradi. 19. Idoralararo kengash majlisini chaqirish uning aʼzolariga avvaldan yozma xabarnoma tarqatish asosida amalga oshiriladi. Xabarnomada majlisni oʻtkazish kuni, vaqti va muhokama qilinadigan masalalar toʻgʻrisidagi aniq maʼlumotlar koʻrsatiladi. 20. Idoralararo kengash majlisini uning raisi boshqaradi. Idoralararo kengash raisi boʻlmagan taqdirda majlisni uning oʻrinbosari boshqaradi. Idoralararo kengash majlisi unda aʼzolarning kamida uchdan ikki qismi qatnashgan taqdirda vakolatli hisoblanadi. Zarur miqdordagi aʼzolar yigʻilmagan holatlarda Idoralararo kengash majlisi boshqa muddatga qoldiriladi. 21. Idoralararo kengash qarorlari uning majlisida ishtirok etgan aʼzolarining oddiy koʻpchilik ovozi bilan qabul qilinadi. Ovozlar teng boʻlgan taqdirda Idoralararo kengash raisining ovozi hal qiluvchi ovoz hisoblanadi. 22. Idoralararo kengash qarorlari majlisda ishtirok etgan aʼzolari tomonidan imzolanadi va Idoralararo kengash raisi tomonidan tasdiqlanadigan bayonnoma bilan rasmiylashtiriladi. Bayonnomani imzolashda Idoralararo kengash aʼzolari oʻzlarining alohida fikrlarini yozma ravishda bildirish huquqiga egadir. 23. FVDTga kiruvchi barcha vazirliklar va idoralar aholi va hududlarni favqulodda vaziyatlardan muhofaza qilish, shuningdek fuqaro muhofazasi sohasida olib borilayotgan, tugallangan ilmiy ishlar va amalga oshirilishi rejalashtirilayotgan yangi ilmiy ishlar loyihalari boʻyicha har yil yakunida yillik hisobot tayyorlaydi hamda uning Idoralararo kengashga taqdim etib boradi. 24. Idoralararo kengashning ish rejalari, uning aʼzolaridan kelib tushgan takliflar asosida bir yil uchun tuziladi va majlisida koʻrib chiqilib, Idoralararo kengash raisi tomonidan tasdiqlanadi. 25. Idoralararo kengash faoliyatini tashkiliy-texnik jihatdan taʼminlash Oʻzbekiston Respublikasi Fuqaro muhofazasi instituti tomonidan amalga oshiriladi. 26. Idoralararo kengashni qayta tashkil etish va tugatish qonun hujjatlarida belgilangan tartibda amalga oshiriladi.